**ПРОГРАМ РАЗВОЈА СПОРТА ОПШТИНЕ РАЧА 2015 - 2018**



**Рача, 2015. godina**

**УВОД**

Улога јединице локалне самоуправе у области спорта јесте да омогући и подржи остваривање социјалних функција спорта, а блиска сарадња јавних власти свих нивоа са невладиним спортским организацијама је од суштинског значаја за остваривање улоге спорта у друштву.

Бављење спортом и физичко образовање су основна људска права свих грађана Републике Србије и Република Србија гарантује остваривање ових права. Посебне могућности се морају пружити младима, старима и особама са инвалидитетом, са циљем да развију, у потпуности, своје личности кроз физичко образовање и спортске програме прилагођене њиховим захтевима. Сви грађани Републике Србије имају право и прилику да учествују у спорту без обзира на националну и верску припадност, друштвени статус или било какву другу опредељеност. Спорт повезује појединце, породице, заједнице и целокупни народ. Спортом се изграђују и испољавају најбоље људске особине, толеранција, тимски дух, упорност, а посебне могућности се морају пружити младима, старима и особама са инвалидитетом да у потпуности развију своје личности кроз физичко образовање и посебне програме прилагођене њиховим захтевима.

Спорт има кључну улогу у сваком друштву кроз допринос социјалној кохезији, превазилажењу предрасуда, повећању позитивног утицаја на јавно мњење и ширење етичких и општих принципа који се кроз њега преносе.

Спорт је и једна од покретачких снага за достизање миленијумских циљева развоја људског друштва, дефинисаних од стране Уједињених нација. Посебно је вредан за савремени свет који се брзо мења и који карактерише тежња да се створе здрави и квалитетни услови живота. Путем спорта грађани Републике Србије могу овладати следећим вештинама и вредностима: сарадња, комуникативност, поштовање правила, поштовање других, способност решавања проблема, поштење (фер-плеј), заједничко коришћење, самопоуздање, смелост, искреност, самопоштовање, толеранција, тимска игра, дисциплина, поверење, способност прилагођавања, способност руковођења, како победити/изгубити, како прихватити конкуренцију, вредновање труда, самосвест, постављање сопствених циљева, социјализација, солидарност. Активности спроведене од стране Уједињених нација током Међународне године спорта и физичког образовања 2005, показале су да се спорт може назвати „школом за живот”, јер може допринети развоју личности и стицању основних друштвених вештина.

**1. ЗАКОНСКЕ И СТРАТЕШКЕ ОСНОВЕ ЗА ИЗРАДУ ПРОГРАМА РАЗВОЈА СПОРТА ОПШТИНЕ РАЧА**

Национални и регионални документи од значаја за израду Програма развоја спорта општине Рача:

* Закон о спорту Републике Србије;
* Закон о спречавању насиља и недоличног понашања на спортским приредбама;
* Стратегија развоја спорта у Републици Србији 2014–2018;
* Закон о спречавању допинга у спорту;
* Акциони план за спровођење Стратегије развоја спорта у Републици Србији 2014–2018;
* Национална стратегија за борбу против насиља и недоличног понашања на спортским приредбама 2013–2018;
* Акциони план за спровођење Националне стратегије за борбу против корупције у Републици Србији 2013–2018;
* Акциони план против корупције Републике Србије 2013–2018;
* Стратегија одрживог развоја Шумадије и Поморавља 2011 – 2021;
* Стратегија одрживог развоја општине Рача за период од 2015. до 2020. године.

Законска регулатива на националном новоу која регулише област спорта јесте Закон о спорту. Законом о спорту је уређена област спорта у складу са европским стандардима и прописима чији је развој био изузетно динамичан у протеклом периоду, уз усаглашавање са националним прописима и консензус свих релевантних субјеката спорта да се област спорта уреди на системски целовит и свеобухватан начин.

Законом се уређују права и обавезе спортиста и осталих физичких лица у систему спорта, питања везана за правни положај, организацију и регистрацију правних лица у систему спорта (у даљем тексту: организације у области спорта), општи интерес и потребе и интереси грађана у области спорта, финансирање, категоризације у области спорта, стратегија развоја спорта у Републици Србији, школски спорт, спортски објекти, организовање спортских догађаја, национална признања и награде за посебан допринос развоју и афирмацији спорта, вођење евиденција, надзор над радом организација у области спорта и питања у вези са евидентирањем и приватизацијом у области спорта. На основу Закона о спорту, Влада РС донела је Стратегију развоја спорта у Републици Србији за период 2014. - 2018.година.  
  
Визија ове стратегије је унапређење квалитета живота и обогађивање друштвених односа становника Републике Србије кроз бављење спортом, као елемента који је од суштинског значаја за развој њихове личности и здравог начина живота. Стратегијом су дефинисане четири приоритетне области, а акционим планом су дефинисани како општи тако и посебни циљеви.  
  
У Стратегији одрживог развоја Шумадије и Поморавља дефинисани су стратешки циљеви развоја спорта у региону:

* Стратешки циљ 1.1. Створити услове за масовније бављење спортом кроз обогаћивање спортских садржаја и изградњу спортске инфраструктуре;
* Стратешки циљ 1.2. Створити услове за развој институционалних капацитета у области спорта и туризма.

**2. МЕТОДОЛОГИЈА ИЗРАДЕ СТРАТЕГИЈЕ РАЗВОЈА СПОРТА ОПШТИНЕ РАЧА**

Документ Стратегије развоја спорта општине Рача 2015-2020 проистекао је из више сукцесивних фаза које, заједно, чине процес стратешког планирања. Свака фаза чинила је основу за обављање наредне.

Процес је започет истраживањем које је обухватило прикупљање података по кључним областима социо - економске реалности општине које имају утицаја на сектор спорта :

* Географско-демографске карактеристике општине
* Становништво
* Здравствена заштита
* Спорт

Прикупљени подаци веродостојно осликавају тренутно стање у општини и служе као улазни параметар за израду документа Социо-економска анализа. Он представља профил локалне заједнице. Овај документ је касније коришћен као адекватна подлога за наредну фазу - израду SWOT анализе спорта општине Рача.

Коришћењем истраживања и података из социо-економске анализе, израђене су матрице са снагама, слабостима, претњама и шансама за све кључне категорије у сектору спорта. Након израде SWOT -ова за сваку категорију извршено је бодовање како би се издвојиле најкритичније слабости и најконкурентније снаге на које ће се посебно обратити пажња при изради визије Стратегије развоја спорта општине Рача.

Визија представља наредну фазу процеса стратешког планирања и има задатак да представи ставове целокупне заједнице о томе где себе види у наредних десет година. Дефинисана визија општине је подлога за формирање развојних приоритетних области и циљева усклађених за Стратегијом развоја спорта Републике Србије за период од 2014. – 2018.године.

Даљи рад Радног тима био је везан за израду општих циљева. Развојна приоритетна област се декомпонује на опште циљеве који помажу у каснијем дефинисању посебних циљева.

У истој фази за сваки општи циљ је дефинисано од 2 до 4 посебна циља. Они су формулисани по SMART принципу (Specific – специфичан, Measurable – мерљив, Achievable – достижан, Realistic – реалистичан, Timely – увремењен), односно представљају будућа промењена стања, која су јасна и лако мерљива, а опет временски ограничена, реална и у складу са постављеном визијом.

**3. СОЦИО - ЕКОНОМСКА АНАЛИЗА**

**3.1. Основни географски и историјски подаци**

|  |
| --- |
| Општина Рача се налази у Централној Србији и припада Шумадијском округу. Општина заузима површину од 216 км2. Општина Рача се састоји од 17 насеља. Центар општине је насеље Рача, које представља административни центар општине. Општину поред насеља Рача чине још и села Борци, Доње Јарушице, Доња Рача, Ђурђево, Сараново, Сепци, Мало Крчмаре, Велико Крчмаре, Мирашевац, Трска, Вучић, Бошњане. Општина Рача је смештена у источном пределу Шумадије и захвата сливно подручје средњег и једног дела горњег тока реке Раче. Северозападним делом своје територије залази у долину Јасенице.  Према попису из 2011. године, општина Рача броји 11.503 становника, који живе у 3.593 домаћинстава. На 1 км2 просечно долази 53 становника. Од укупно 11.503 становника општине Рача 50,02 % чини женска популација, а 49,98 % су мушкарци. На територији општине Рача, према попису из 2011. године, већинско становништво је српске националности (11.329 становника или 98,49%). Рача има негативан природни прираштај (74 рођених, 219 умрлих, природни прираштај -145).  Просечан број чланова по домаћинству је 3.2 члана по домаћинству што је смањење у односу на претходни попис кад је тај број био 3.25. Просечна старост становника на територији општине Рача износи 44,93 година.  Општина Рача има прилично неповољну образовну и квалификациону структуру јер само од 10.053 становника старијих од 15 година који живе на територији општине њих 378 (4%) има високу и 278 (3%) вишу школску спрему, што укупно представља 656 становника (7 %) са вишим и високим образовањем. Компјутерски писмено је скоро четвртина становништва (24%).  Општина Рача са површином од 216 км² заузима 0,24% укупне територије Републике Србије (88361 км²), односно 0.82 % територије Шумадијског округа (26483 км²).  Што се тиче броја становника, опшина Рача са 11.503 становника обухвата 0,16 % укупног Становништва Републике Србије (7.186.862 становника према попису из 2011. године), односно 0.56% становника Шумадијског округа (2.031.697 становника према попису из 2011. године). |

## 3.2. Рељеф

|  |
| --- |
| На широј територији рачанске општине доминира радијална тектоника. За њену морфоструктуру од значаја је регионални продужени покривени голобочки расед меридијанског правца који се од Смедеревске Паланке наставља према југу преко северног дела територије рачанске општине, западно од варошице Рача, између Вучића и Сипића, сустиче се са покривеним раседом правца север-запад-југоисток, који означава границу распрострањења различитих геолошких формација- прекамбријских миоценских слојева. У целини је заступљен рељеф живе пластике, изграђен флувиоденудационим процесима. Рељеф северозападног дела територије рачанске општине чини долина Јасенице представљена широком алувијалном равни, просечне висине 130м. |

## 3.3. Планине

|  |
| --- |
| У средишњем делу територије рачанске општине уздиже се брдо Голубац са врхом Висак, састављено од кристаластих шкриљаца висине 396 метара. То је највиша тачка на територији општине. Нешто ниже врхове имају побрђа: Буковац (362м), Сугреб (340м) у селу Борцима, Виногради (332м) у Доњим Јарушицама и Кошуча (326м) у Војиновцу. Најнижа тачка се налази у североисточном граничном делу општине на надморској висини од 112м. |

## 3.4. Воде

|  |
| --- |
| Кроз територију општине Рача протичу две реке: Рача и Јасеница. Река Рача је главни водоток области, а њен средишњи и део горњег тока припадају рачанској општини. Она извире југозападно од територије општине испод брда Светиње 459 м, у селу Чумић на 410 м надморске висине, а улива се у Велику Мораву источно од Марковца, код свилајначког моста на 96 м надморске висине. Добила је назив по истоименој варошици и спада у ред дужих река у Шумадији. Ова река је била највећа лева притока Лепенице све до 1897. године када је за време великих подводњавања, Лепеница променила своје корито, односно један његов део. Највећа и најдужа притока Раче је Крчмара која извире са површи Собовице, на надморској висини од око 240 м. Она има меридијански правац пружања и улива се у Рачу код села Борци. Река Рача има неуравнотежени водостај у зависности од климатских прилика. Типична је равничарска река са изразито вијугавим током и плитким коритом са много растиња. Њен протицај зависи од величине слива, а тај однос изражен је специфичним отицајем који износи 3,25 л/с/км². Јасеница је највећа и водом најбогатија река у Шумадији. Протиче северозападним делом територије рачанске општине кроз села Сараново и Сепци, правцем југозапад-североисток, дужином од 5 км регулисаног речног тока. Она тече са планине Рудник од главног извора Теферич 880 м до ушћа у Велику Мораву код Орашја, дужином тока од 79 км са површином слива 1345 км² и просечним протицајем од 7,7 м³/ сек. Типична је равничарска река која је, пре регулације корита, често плавила и наносила велике штете пољопривредним усевима. Поседује воду током целе године и припада сталним водотоцима са амплитудом екстерног водотока од 310-350 цм. На територији општине Рача, у атару села Трска, налази се вештачки исушено урвинско језеро тзв. Бара. |

## 3.5. Клима

|  |
| --- |
| Подручје општине Рача карактерише умерено континентална клима са четири годишња доба. Зиме су релативно хладне, јесени незнатно топлије од пролећа, а лета умерено топла. Овакве температурне прилике су посебна одлика регионалног низијског климата. То омогућава гајење свих важнијих ратарских и повртарских култура. Релативна влажност ваздуха је највећа у зимском периоду, а најмања у току лета. Ваздух је сув и у септембру, што је повољно за сазревање плодова у јесењим месецима. Облачност је највећа у јануару, фебруару и децембру, а најмања у августу. |

## 3.6. Геостратешки положај

|  |
| --- |
| Повољном географском положају општине Рача допринеле су и осавремењене друмске саобраћајнице. Преко њене територије води шумадијски попречни савремени магистрални пут Марковац- Рача – Наталинци – Топола – Аранђеловац- Лазаревац који спаја ауто-пут Београд – Ниш на истоку, са Ибарском магистралом на западу. Са овим природним путем који води долинама реке Раче, Јасенице и Пештена правца I-Z у Рачи се укршта уздужни пут регионалног значаја (број 109) Смедеревска Паланка – Рача – Церовац, где излази магистрални пут Топола – Крагујевац. Друмске саобраћајнице које пролазе средином рачанске општине дају јој транзитни значај јер представљају важну везу између Великоморавске удолине и Колубарске долине. Укупна дужина магистралног пута је 19 кm и регионалног 43 кm. Укупна дужина путних праваца на територији износи 235 кm. Постојеће саобраћајнице повезују општину Рача са Крагујевцeм (око 32 кm), С.Паланком (19 кm), Тополом (29 кm), Аранђеловцем (око 45 кm), Младеновцем (54 кm), Марковцем (10 кm), Београдом (ауто путем 100 кm) и другим местима кроз које оне пролазе. Поред тога значајни су и локални путеви који повезују сеоска насеља са варошицом Рача. |

## 3.7. Историјски подаци

|  |
| --- |
| Први помен Раче датира још од 1489. год. када се спомиње као посебна нахија поред Лепенице. Временом се на ивици долине реке Раче, развија насеље које добија име Рача по реци. Колики је значај тог насеља био говори и чињеница да је 1818. године Рача била средиште Лепеничког среза. Од 1866. године постаје варошица у којој се развија занатство и трговина. У Рачи је 1840. године основано занатско удружење које је најстарије у Србији. 1844. године основани су еснафи Грнчарско - папучарски и Ковачко – дрводељски. Упоредо са трговином развијала се и путна мрежа. IXX Век за Рачу и њен развој представља својеврсно златно доба 1868. године се у Рачи оснива читаоница. Културни живот у овој варошици и његов развој су свакако обележили боравак писца и сликара Ђуре Јакшића, као и боравак Радоја Домановића.  Трагови историје могу се срести у Рачи и данас, а све одише сећањима и поменом Ђорђа Петровића – Карађорђа, вође Првог срспког устанка. Црква брвнара, је једна од најстаријих цркава у овом крају, саграђена је од брвна и покривена шиндром, постоји предање да је у њој крштен Ђорђе Петровић - Карађорђе. Данас је ова црква под заштитом државе као историјски споменик.  Карађорђев дом је још једна од ретких и велелепних грађевина која краси Рачу. Карађоврђев дом је саграђен у Рачи 1934. године, као задужбина краљице Марије Карађорђевић. Привреда општине Рача је до Другог светског рата била заснована на пољопривредној производњи трговини и занатству. У послератном периоду као резултат бољих услова настају промене у самој структури привреде. Развој занатско-производних предузећа створио је услове за појаву и развој индустрије. |

## 3.8. Природне карактеристике

|  |
| --- |
| Најкарактеристичнији облик рељефа је долина реке Раче и њених притока. На основу хиспометријских података рељефа, низију чини 45,8% а брдски рељеф 54,2% територије рачанске општине. Низија се протеже дуж реке Раче и Јасенице и њихових притока, а брдски рељеф представљен је огранцима Рудника. Геолошку грађу територије рачанске општине чине прекамбријске, мезозојске и кенозојске творевине. Прекамбријске стене захватају средишњи део територије рачанске општине између Доњих Јарушица, Ђурђева, Сепаца, Војиновца и Крчмара. Последњи изданци ових стена јављају се у малим оазама на северном делу територије рачанске општине код села Н. Вишевца у појасу баничанске серије.  Педолошки састав земљишта је један од веома значајних услова за гајење разних пољопривредних култура, као и за травну и шумску вегетацију. Од типа земљишта зависи степен ерозије тла, појава урвина, упијање и испаравање влаге. Дејством разних фактора створени су разни типови и подтипови тла на веома малом простору територије рачанске општине. Гајњача захвата највеће пространство рачанске општине и распрострањена је на заравњеним косама и вишим теренима-побрђу изнад смонице, где се излучује више атмосферског талога. Гајњача представља стадијум када су смонице изгубиле знатан део својих морфолошких, а још више својих физичко-хемијских особина. У рачанском подручију гајњача је секундарни тип земљишта, јер је настала од смонице уништавањем шума. Уз примену агротехничких мера овај тип земљишта може давати знатно веће приносе. У варијанте овдашње гајњаче спадају права гајњача, гајњача у одозвољавању и гајњача еродирана. Овај тип земљишта захвата око 18.012 hа или 83% територије рачанске општине. Смоница је заступљена на нижим теренима општине и то готово непосредно изнад алувијалне равни на заравнима и благим косама у селима Вучићу и Трсци, као и на нешто вишем терену на површи Собовице у Великим Крчмарима и Војиновцу. Овај тип земљишта заузима малу површину рачанске општине. Заступљене су права смоница и смоница огајњачена. Алувијална земљишта распростраљена су на долинским равнима Јасенице и Раче и њених притока. Алувијална тла су плоднија земљишта са повољним водним особинама. У њима је плитак издан, састављен од речног наноса у коме преовлађују честице песка и глине. Најчешће су под ливадама и на њима се обично гаји поврће, шећерна репа и кукуруз. На територији општине на приближно 450 hа заступљена су јако кисела земљишта, 4. 160 hа су средње кисела, што говори да око 4. 600 hа обрадивог земљишта захтева предузимање мара неутралисања сувишног ацидитета. |

## 3.9. Шуме

|  |
| --- |
| У прошлости, шуме су биле главни покривач овог подручија. Оне су крчене у највећој мери где год је земљиште могло да се користи за обраду. О природној вегетацији овог подручија постоје бројна сведочанства путописаца који су се у турско доба кретали кроз Шумадију. Они су писали о густим, углавном храстовим шумама. Данашњи пејзаж рачанске општине почео се обликовати у првим деценијама 19. века. Шуму чине мешовита шумска вегетација: храст, липа, буква, цер, јела, граб...Шумски покривач је прилично деградиран и представљен дрвном масом лошијег квалитета. Шуме изданског порекла су незнатно заступљене.  У шумама углавном преовлађује храст са пратећим врстама, а само се у Саранову на мањим површинама јавља буква. Од шумских култура лишћари су претежно заступњени багремом, а у мањој мери четинарима: најчешће црни и бели бор, смрча, јела, ариш итд. Шуме у друштвеном власништву су под багремом, док су приватне углавном под храстом. |

## 3.10. Руде

|  |
| --- |
| На подручју општине Рача експлоатишу се у економске сврхе карбонатне површинске стене. Мајдан се налази на више локација. Највећи каменоломи су у Борцима и Ђурђеву. У Ђурђeву се налазе три мајдана камена у којимс се искоришћава кречњак. Он је зеленкасте боје и употребљава се за печење креча. Појава кварцног песка установљена је у Вучићу, Сипићу, Саранову и Сепцима. Према геолошким испитивањима пронађен је мрки угаљ на незнатном пространству. У селу Борцима је установљена појава руде гвожђа, а између Мирашевца и Вучића неогени жути песак који се експлоатише. Југоисточно од села Бошњана на месту тзв. Зелене стене постоји запуштени рудник лигнита. После рата експлоатација је обустављена због незнатне дебљине угљених слојева и појасева изданске воде у рударским окнима. У кристалним шкриљцима у ширем подручју Раче налазе се мања сочива и веће масе мермера, као и компактне стене беле или сиве боје, изграђене претежно од кварца. |

## 3.11. Минерали, минералне, геотермалне воде и други потенцијални ресурси

|  |
| --- |
| На територији рачанске општине јављају се минерални извори који припадају лепеничкој термалној зони Шумадијске балнеотермалне регије. Прва од лепеничких минералних вода која је детаљно хемијски испитана још 1895. године била је хладна сулфатна мангановитогвожђевита вода у селу Мирашевцу. У изворишном делу се налази минерални извор Кисела вода и Саставци. Сви извори минралне воде су мање скупине водоиздашности. Испитивања су показала да мирешевачкобањски извори представљају, веома ретке минералне воде са великом терапијском вредношћу и широким индикацијама. |

## 3.12. Животна средина

*Стање ваздуха*

|  |
| --- |
| Имајући у виду мали број становника у центру општине Рача, скромне привредне активности и одсуство индустријских објеката, може се рећи да у Рачи не постоји значајни притисак на животну средину. Озбиљни фактор притиска на животну средину у општини Рача је магистрални пут ( М4: Марковац-Рача-Топола-Аранђеловац - Лазаревац), који пролази кроз центар насеља и изазива одређено загађење ваздуха и повећање буке. |

*Стање вода*

|  |
| --- |
| Са аспекта угрожености животне средине, највећи проблем градског насеља Рача односи се на одвођење и пречишћавање комуналних отпадних вода (тренутно се отпадне воде уливају директно у реку Рачу). Као приоритетан циљ заштите и унапређења животне средине поставља се задатак реконструкције и изградње система градске канализације и постројења за пречишћавање отпадних вода, не само за градска насеља, него и за околна приградска насеља. У руралном делу општине Рача стање животне средине је другачије него у самом централном језгру. Основни проблеми везани за животну средину су: нерешено питање водоснабдевања, нерешено питање одвођења отпадних вода из сеоских насеља, нередовна контрола квалитета воде за пиће из приватних сеоских бунара, проблем дивљих депонија отпада, уношење материја загађивача у водотокове. Сеоско становништво се снабдева водом из приватних сеоских бунара. |

*Стање земљишта*


|  |
| --- |
| Приликом обраде земљишта користе се вештачка ђубрива и пестициди. Ове хемијске материје загађивачи спирају се из земљишта, на тај начин после јачих киша загађују подземне воде, а упоредо са речним наносом, у водотокове доспевају и хемијски загађивачи који се примењују у агротехничкој обради пољопривредног земљишта. Решење ових проблема састоји се у контроли загађености земљишта у зонама изворишта.  Проблем дивљих депонија присутан у свим руралним подручијима Србије, изражен је и на подручију општине Рача. |

**4. СТАНОВНИШТВО**

## 4.1. Број становника

Званични подаци пописа становништва од 1948. године показују да је константан процес непрекидне демографске регресије (демографског назадовања) општине Рача. У погледу демографије, ова општина бележи врло неповољне тенденције које се огледају у продубљивању три главна демографска процеса: укупна депопулација (пад броја становника), природна депопулација (број умрлих становника прелази број живорођене деце) и демографско старење.

Број становника за период од 1948. до 2011. године



*Извор: Републички завод за статистику*




*Извор: Републички завод за статистику*

Још од 1953. године уочава се смањење броја становника све до 1981. године, где се према попису бележи незнатно повећање броја становника, а потом се из године у годину бележи значајно опадање броја становника, тако да по последњем попису из 2011. године овај број износи само 11.503 становника. На основу процене броја становника за 2041. годину уочава се веома велико смањење броја становника, и то на процењених 8.772, што је у односу на 2011. годину смањење од 23,74%. Посебно ће бити значајно и да ће се старосна структура становника повећати, што значи да ће бити све мање младих становника који се активно баве спортом, а све више становника којима ће рекреативни спорт бити део друштвених активности.

## 

## 4.2. Структура становништва према полу



*Извор: Републички завод за статистику*

Полна структура становништва на територији општине Рача показује да је удео жена у популацији становништва већи од удела мушкараца, и то према попису из 1991. године за 1,3%, затим се према попису из 2002. године та разлика смањује па је удео жена већи од удела мушкараца за 0,7%, док се према попису из 2011. године разлика међу половима знатно смањује, па је удео жена у популацији становништва већи за 0,04% од удела мушкараца.

## 4.3. Старосна структура становништва

*Старосна структура становништва у 2002. и 2011. години*

|  |  |  |
| --- | --- | --- |
| **Године старости** | **Попис** | |
| **2002.** | **2011.** |
| **0 - 4** | 522 | 423 |
| **5 - 9** | 597 | 500 |
| **10 - 14** | 739 | 527 |
| **15 - 19** | 720 | 652 |
| **20 - 24** | 775 | 686 |
| **25 - 29** | 800 | 635 |
| **30 - 34** | 723 | 682 |
| **35 - 39** | 730 | 756 |
| **40 - 44** | 791 | 698 |
| **45 - 49** | 1085 | 721 |
| **50 - 54** | 961 | 776 |
| **55 - 59** | 638 | 1090 |
| **60 - 64** | 710 | 912 |
| **65 - 69** | 886 | 606 |
| **70 - 74** | 987 | 568 |
| **75 и више** | 1197 | 1271 |
| **непознато** | 92 | / |
| **Укупно** | **12959** | **11503** |

*Извор: Републички завод за статистику*

Посматрајући последња два пописа становништва уочава се да се број становника знатно смањио, чак за 11,2 %. У односу на старосну структуру уочава се опадање броја становника у већини старосних категорија, осим у категорији 55-59 година где се бележи скоро дупло повећање становништва, категорији 60-64 и категорији 75 и више, где се такође бележи повећање броја становника. Највеће опадање броја становника уочава се у категорији 70-74, а на другом месту по опадању броја становника је категорија 45-49 година.

## 4.4. Однос урбаног и руралног становништва

|  |  |
| --- | --- |
| Рурално становништво на територији општине Рача заузима знатно већи проценат становништва у односу на урбано становништво, и то више од 2/3 укупног становништва чини рурално становништво, које је за 54% бројније у односу на становништво у градском насељу Рача. Укупан број урбаног становништва на територији општине Рача износи, према попису из 2011. године, 2603 становника, а рурално становништво броји 8900 становника. |  |

*Извор: Републички завод за статистику*

## 4.5. Становништво по насељима

|  |  |  |  |  |  |  |
| --- | --- | --- | --- | --- | --- | --- |
| **Ред. бр.** | **Назив насеља** | **Број становника** |  | **Ред. бр.** | **Назив насеља** | **Број становника** |
| **1.** | Адровац | 298 |  | **10.** | Ђурђево | 544 |
| **2.** | Борци | 319 |  | **11.** | Мало Крчмаре | 427 |
| **3.** | Бошњане | 485 |  | **12.** | Мирашевац | 563 |
| **4.** | Велико Крчмаре | 734 |  | **13.** | Поповић | 357 |
| **5.** | Вишевац | 603 |  | **14.** | Рача | 2.595 |
| **6.** | Војиновац | 110 |  | **15.** | Сараново | 1.034 |
| **7.** | Вучић | 836 |  | **16.** | Сепци | 540 |
| **8.** | Доња Рача | 925 |  | **17.** | Сипић | 429 |
| **9.** | Доње Јарушице | 209 |  | **18.** | Трска | 373 |

*Извор: Локална самоуправа – попис 2011. године*

Највећи број становника налази се у насељу Рача 2.595 односно 22,55% укупног становништва, док је на другом месту по броју становника насеље Сараново са 1.034 становника, односно 8,99% укупног становништва. На трећем месту по броју становника је насеље Доња Рача са 925 становника, односно 8,04% укупног становништва.

## 4.6. Основни контигенти становништва у 2011. години

*Основни контигенти становништва у 2011. години*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Територија** | **Укупно становништво** | | **Основни старосни контигенти становништва** | | | | | | | | | | **Очекивано трајање живота живорођене деце 2010-2012** | |
| **Радни 15-64** | | **Пунолетни**  **18 и више** | | **Предшколски 0-6** | | **Школо- обавезни**  **7-14** | | **Фертилни**  **15-49** | |
| Прос. старост | Индекс старења | Бр. | % | Бр. | % | Бр. | % | Бр. | % | Бр. | % | M | Ж |
| Шумадија | 42,56 | 129,53 | 201426 | 68,9 | 242335 | 82,9 | 18316 | 6,2 | 22251 | 7,6 | 64308 | 22,02 | 73,1 | 77,3 |
| Поморавље | 44,10 | 150,07 | 140120 | 65,8 | 177091 | 83,2 | 12419 | 5,8 | 16285 | 7,7 | 44543 | 20,93 | 72,1 | 77,4 |
| Шумадија и  Поморавље | 43,68 | 139,8 | 341546 | 67,3 | 419426 | 83,1 | 30735 | 6,0 | 38536 | 7,65 | 108851 | 21,5 | 72,6 | 77,35 |
| Рача | 44,93 | 159.7 | 7608 | 66.1 | 9658 | 83.2 | / | / | / | / | 4830 | 42 | / | / |


*Извор: Републички завод за статистику*

Посматрајући табелу изнад уочава се да је просечна стартост на територији Шумадије 42,56, док је у општини Рача нешто виша и износи око 45. година. Висок степен просечне старости узрокован је сталним одливом младих у веће градове због даљег образовања и потраге за бољим условима живота. Међутим, висока просечна старост, узроковала је да проценат радно способног становништва од 66,1% буде знантно нижи у односу на област Шумадије где је проценат радно способног становништва 68,9%.

Становништво старије од 15 година према полу и школској спреми, по попису из 2011*.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Територија** | **Пол** | **Укупно** | **Без школске спреме** | **Непот. Основ. Образ.** | **Основ. Образ.** | **Средње образ.** | **Више образ.** | **Високо образ.** | **Непоз.** |
| **Општина Рача** | Укупно | 10053 | 223 | 2412 | 3030 | 3714 | 278 | 378 | 18 |
| Женско | 5036 | 174 | 1377 | 1513 | 1639 | 137 | 186 | 10 |
| Мушко | 5017 | 49 | 1035 | 1517 | 2075 | 141 | 192 | 8 |
| **Шумадијски округ** | Укупно | 252548 | 5039 | 29975 | 50538 | 130378 | 13779 | 22248 | 591 |
| Женско | 129655 | 4156 | 18823 | 27292 | 60669 | 6496 | 11896 | 323 |
| Мушко | 122893 | 883 | 11152 | 23246 | 69709 | 7283 | 10352 | 268 |
| **Поморавски округ** | Укупно | 185556 | 6421 | 32694 | 45906 | 80039 | 8285 | 11273 | 938 |
| Женско | 96295 | 5404 | 19926 | 24386 | 36201 | 4136 | 5720 | 522 |
| Мушко | 89261 | 1017 | 12768 | 21520 | 43838 | 4149 | 5553 | 416 |

*Извор: Републички завод за статистику*



Образовна структура становништва старијег од 15 година указује да је најбројнија групација становништва са средњим (36,94%) и основним образовањем (30,14%). Чак 23,99% популације је без основног образовања, при чему је у овој групацији бројнија женска популација. Само 3,76% популације је са високим образовањем, док 2,76 % има више образовање.

**5. ЗДРАВСТВЕНА ЗАШТИТА СТАНОВНИКА ОПШТИНЕ РАЧА**

*Преглед здравствених установа*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Дом здравља** | **Здравствене станице** | **Амбуланте (место)** | **Кадровска структура** | | | | | |
| **специјалисти** | **лекари** | **На специјализацији** | **Здрав. радник са всс** | **Здрав. радник са ссс** | **Немедицинско особље** |
| Дом здравља „Милоје Хаџић-Шуле“ | / | / | 9 | 5 | 1 | 3 | 27 | 15 |

*Извор података: Дом здравља Милоје Хаџић-Шуле“*

*Преглед броја запослених у здравственим установама*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Здравствена установа | Кадровска структура | | | | | | | | | | | | | | |
| Доктор медицине | | | | Медицинске сестре – техничари | | Стоматологија | | | | | Административнотехнички радници | | | |
| Општа медицина | Специјалиста | На специјализацији | ВШС | | ССС | Доктор стоматологије | Специјалиста | На специјализацији | ВШС | ССС | ВСС | ВШС | ССС | НСС |
| Дом здравља | 6 | 9 | 1 | 3 | | 27 | 1 | 1 | / | / | 2 |  | 3 | 9 | 3 |
| **УКУПНО** | **6** | **9** | **1** | | **3** | **27** | **1** | **1** | **/** | **/** | **2** |  | **3** | **9** | **3** |

*Извор података: Дом здравља Милоје Хаџић-Шуле“*

*Преглед броја лекара*

|  |  |  |  |  |  |  |  |
| --- | --- | --- | --- | --- | --- | --- | --- |
| **УКУПНО** | Лекари у појединим службама | | | | | | Број становника на једног лекара |
| Опште и специјал. медицине | Борба против ТБЦ | Здрав. заштита жена | Здрав. заштита предшкол. деце | Здрав. заштита школске деце и омладине | Заштита и лечење зуба |
| **16** | **10** | **1** | **1** | **1** |  | **2** | **1000-1500** |

*Извор података: Дом здравља Милоје Хаџић-Шуле“*

*Број корисника који здравствену заштиту остварују преко Дома здравља*

|  |  |
| --- | --- |
| **Област здравствене заштите** | **Број корисника** |
| Општа медицина | 10500 |
| Педијатрија | 1780 |
| Гинекологија | 4000 |
| Стоматологија | 2500 |

*Извор података: Дом здравља Милоје Хаџић-Шуле“*

*Техничка опремљеност здравствених установа*

|  |  |
| --- | --- |
| **Здравствена установа** | **Здравствена опрема** |
| Дом здравља Милоје Хаџић-Шуле“ | РТГ апарат; ултразвук |
|  | Ултразвук |
|  | Апарат за биохемијске анализе |

*Извор података: Дом здравља Милоје Хаџић-Шуле“*

У оквиру дома здравља постоје следеће службе: Служба за здравствену заштиту одраслих, Служба за здравствену заштиту деце, Служба за здравствену заштиту жена, Специјалистичко консултативна служба (интерниста, пнеумофтизиолог, дерматолог, уролог, ОРЛ), Стоматолошка служба , Поливалентна патронажна служба и лабораторија.

Радно време :

1. Служба за здравствену заштиту одраслих 24 ч.
2. Служба за здравствену заштиту деце и Стоматолошка служба од 7ч до 14ч, сваког дана осим недеље
3. Специјалистичко консултативна служба и Служба за здравствену заштиту жена од 7ч до 15ч сваког радног дана . У току недеље свака служба ради један дан поподневну смену
4. Патронажа од 7ч до 15ч
5. Лабораторија од 7ч до 14ч

Служба за здравствену заштиту одраслих, поред пружања здравствених услуга одраслима у самом дому здравља, обавља и лечење у кућним условима и пружа хитну медицинску помоћ , збрињава и транспортује пацијенте до терцијарних установа. Тренутно 6 лекара су у исто време изабрани лекари и лекари који обављају кућно лечење и збрињавају пацијенте којима је неопходна хитна медицинска помоћ. Највећи проблем је кад постоји потреба за свим овим услугама у тренутку када је само један лекар у смени, као што је поподневна или ноћна смена. Због неусклађености законских прописа и стварних потреба на терену не постоји могућност формирања Службе хитне помоћи, проширења кадрова и формирање службе за палијативно збрињавање.

Служба за здравствену заштиту деце обавља превентивне систематске прегледе, вакцинацију, лечење болесне деце од рођења до 18. године, пружа хитну медицинску помоћ и обавља лечење у кућним условима. До марта 2014. године у служби су радила 2 педијатра и 3 педијатријске сестре. Због одласка једног педијатра, сада ради један лекар опште медицине и један педијатар. Према броју деце и начину рада службе неопходна су 2 педијатра. Простор службе није адекватан. Не постоји одвојен простор за здраву од простора за болесну децу. Такав проблем је настао зато што aпотекарска устaнова користи простор за здраву децу.

Служба за здравствену заштиту жена обавља превентивне прегледе и лечење жена. У служби ради један гинеколог и једна бабица. Тренутно је један лекар на специјализацији гинекологије.

Специјалистичко консултативна служба поред стандардних прегледа обавља и допунске дијагностичке прегледе као што су ултразвучни преглед абдомена, уротракта и срца и рендгенграфија плућа. Једном недељно долази рендгентехничар који ради рендгенграфију плућа.

Поливалентна патронажна служба обавља здравствено васпитни рад са здравом и болесном популацијом у локалној заједници и у дому здравља. Приоритет у раду су посете трудницама , породиљама и новорођеној деци. У служби раде три патронажне сестре. Поседују адекватну опрему за рад и једно теренско возило.

Стоматолошка служба обавља превентевне прегледе и лечење болести уста и зуба код деце и одраслих. У служби раде два стоматолога и два техничара.

Лабораторија обавља лабораторијску дијагностику из области примарне здравствене заштите. У лабораторији раде три техничара и један биохемичар.

# 5.1. Здравствено стање деце у основним школама

*Систематски преглед ученика*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Утврђено стање** | | | **Основне школе** | | | | **Средње школе** | |
| **I** | **III** | **V** | **VII** | **I** | **III** |
| Чистоћа тела | Лоша | | 0,5% | 0,2% | 0,5% | 1% | 5% | 4% |
| Телесно држање | Лоше | | 1 | 10 | 1 | 0,1 | 3 | 4 |
| Телесна развијеност | Средња | | 0,5 | 0,1 | 0,1 | 0,1 | 75 | 80 |
| Лоша | | / | / | / | / | / | / |
| Телесна ухрањеност | Потхрањеност | | / | / | / | / | / | / |
| Обеситас | | / | / | / | / | / | / |
| Деформација кичменог стуба | Кифоза | Назначена | / | / | / | / | / | / |
| Изражена | / | / | / | / | / | / |
| Сколиоза | Назначена | 0,1 | 0,1 | 0,1 | 0,1 | / | / |
| Изражена | 0,01 | / | / |  | / | / |
| Лордоза | Назначена | / | / | / | / | / | / |
| Изражена | / | / | / | / | / | / |
| Деформација грудног коша | | | / | / | / | 0,01 | / | / |
| Деформација стопала | | | / | 0,01 | / | / | / | / |
| Говорне мане | | | / | / | / | / | / | / |
| Алергије | | | 1 | 0,5 | 2 | 0,5 | 1 | / |
| Хронична патолошка стања | | | 0,1 | 0,1 | 0,1 | 0,2 | 0,10 | / |

*Извор података: Дом здравља Милоје Хаџић-Шуле“*

# 

*Водеће групе болести дијагностиковане у Служби за здрвствену заштиту предшколске деце до 2013. (2014). године*

|  |  |  |
| --- | --- | --- |
| **Ред. бр.** | **Група болести** | **Број регистрованих случајева** |
| 1. | Болести система за дисање | 2207 |
| 2. | Болести ува и мастоидног наставка | 101 |
| 3. | Сиптоми, знаци и пат. кл. и лаб налази | 80 |
| 4. | Заразне и паразитарне болести | 147 |
| 5. | Болести коже и подкожног ткива | 119 |
| 6. | Остали поремећаји (збирно) | 213 |
|  | **УКУПНО** | **2867** |

*Извор података: Дом здравља Милоје Хаџић-Шуле“*

*Водеће групе болести дијагностиковане у Служби за здрвствену заштиту школске деце*

*до 2013. (2014). године*

|  |  |  |
| --- | --- | --- |
| **Ред. бр.** | **Група болести** | **Број регистрованих случајева** |
| 1. | Болести система за дисање | 1642 |
| 2. | Болести ува и мастоидног наставка | 108 |
| 3. | Сиптоми, знаци и пат. кл. и лаб налази | 106 |
| 4. | Заразне и паразитарне болести | 164 |
| 5. | Болести коже и подкожног ткива | 63 |
| 6. | Остали поремећаји (збирно) | 223 |
|  | **УКУПНО** | **2306** |

*Извор података: Дом здравља Милоје Хаџић-Шуле*

*Водеће групе болести дијагностиковане у Служби за здрвствену заштиту жена*

*до 2013. (2014). године*

|  |  |  |
| --- | --- | --- |
| **Ред. бр.** | **Група болести** | **Број регистрованих случајева** |
| 1. | Болести мокраћно полног система | 395 |
| 2. | Тумори | 44 |
| 3. | Трудноћа, рађање и бабине | 280 |
| 4. | Заразне и паразитарне болести | 1 |
| 5. | Болести коже и подкожног ткива | 4 |
| 6. | Болести крви, крв. органа и поремећен имунитет | 4 |
|  | Остали поремећаји (збирно) | 448 |
|  | **УКУПНО** | **1176** |

*Извор података: Дом здравља Милоје Хаџић-Шуле“*

*Водеће групе болести дијагностиковане у у Дому здравља збирно до 2013. (2014). године*

|  |  |  |
| --- | --- | --- |
| **Ред. бр.** | **Група болести** | **Број регистрованих случајева** |
| 1. | Болести система за дисање | 7373 |
| 2. | Болести система крвотока | 3310 |
| 3. | Болести мокраћно полног система | 395 |
| 4. | Болести мишићно - коштаног система и везива | 1599 |
| 5. | Душевни поремећаји и поремећаји понашања | 167 |
| 6. | Болести крви, крв. органа и поремећен имунитет | 198 |
|  | Остали поремећаји (збирно) | 6184 |
|  | **УКУПНО** | **19226** |

*Извор података: Дом здравља Милоје Хаџић-Шуле“*

*Водеће дијагнозе морталитета до 2013. (2014). године*

|  |  |  |  |  |  |
| --- | --- | --- | --- | --- | --- |
| **Ред. бр.** | **Дијагнозе болничког морталитета** | **2011** | **2012** | **2013** | **2014** |
| 1. | Туберкулоза | 1 |  |  |  |
| 2. | Дијабетес мелитус | 4 | 3 | 2 | 1 |
| 3. | Инфаркт миокарда | 7 | 18 | 6 | 5 |
| 4. | Малигне неоплазме | 22 | 18 | 24 | 25 |
| 5. | Болести кардиоваскуларног система | 105 | 75 | 78 | 91 |
| 6. | Болести система за дисање | 17 | 13 | 6 | 4 |
| 7. | Остало | 17 | 13 | 10 | 14 |
|  | **УКУПНО** | **173** | **140** | **126** | **140** |

*Извор: Књига умрлих у Служби за здравствену заштиту одраслих*

**6. СПОРТ**

**6.1. Историја спорта на територији општине Рача**

**Фудбал у општини Рача**

Према писању неких историчара, игре лоптом су први пут описане код Кинеза око 300 година пре наше ере. Две екипе, једна наспрам друге, гурале су лопту ногама, раменима и главом. Победила је она екипа која је прва гурнула лопту између две бамбусове трске. У игри је учествовао велики број играча.

Први трагови ове игре у Европи забележени су у Грчкој и у Риму у седмом веку нове ере, а то су биле комбинације фудбала и рукомета, тако да од спортова, овој игри, данас је најближи амерички фудбал.

На британска острва игру лоптом донели су римски легионари у дванаестом веку. У периоду од 13. и 14. века, у многим списима се говори о играма са лоптом, која се одвијала на пољима, а затим је ушла у градске улице, које су за ту прилику биле посебне осигуране, а које су биле заступљене на народним светковинама, у време покладе и других црквених празника. Игре су биле оштре и сурове па их је на тражење станивника Лондона краљ. Едвард трећи 1314. године, забранио али и поред забране оне су се и даље одвијале.

Током 15. века забележено је играње лоптом у Персији и Јапану а средином шеснаестог века у Венецији.  
  
Први запис о фудбалу у Америци датира из 1634. године.

Почетком 19. века, разне игре са лоптом коначно су прихватиле и енглеске приватне школе. До тада искључиво индивидуалне спортске вежбе у тим племићким школама, полако уступају место играма са лоптом 1848.године на конференцији одржаној у колеџу. Универзитета у Кембриџу, створени су услови где је испољено расположење представника већег броја најеминентнијих школа у циљу усвајања фудбалских правила како би могли да се међусобно надмећу.  
  
Први фудбалски клуб оснван је 1855. године – Шефилд Клуб из истоименог енглеског града, а 1857. у Кембриџу, а затим су се формирали клубови један за другим.

Прво службено такмичење ''Енглески куп'', основано је 1871.године, а победник је била екипа Вандерерс, а прва међународна утакмица одржана је 1872.године у Глазгову, Шкотска, између Шкотске и Енглеске. Први званични међудржавни сусрет у осталом делу света, одржан је у Бечу 1902.године између Аустрије и Мађарске. Незванично, на олимпијску сцену фудбал је ушао 1900.године у Паризу, а званично у Лондону 1908. године. Прво светско првенство у фудбалу, одржано је 1930.године у Уругвају.

Прву фудбалску лопту у наше краје, Жупању, донели су Енглези 1880.године. Године 1887.године у Задру је одиграна прва фудбалска утакмица између британске и аустроугарске морнарице.   
  
Према ''Вечерњим новостима'', број 142 од 23. маја 1896. године, прву фудбалску лопту у Србију донео је Хуго Були 1896. године. Прва утакмица између двоје Лоптачких секција одиграна је 31. маја 1896. године у близни Небојшине куле испод Калемегдана, а 1. маја 1903. године формира се у Београду први клуб ''Соко,, касније БАСК. Најстарији фудбалски клуб на просторима данашње републике Србије је ''Бачка'' из Суботице основана 1901.године.

Појава фудбала у Шумадији везана је за име Стојановић Данила – чика Даче, који је у Крагујевцу 27. септембра 1903. године, са групом питомаца и радника тадашњег Војнотехничког завода, основао Лоптачки клуб Шумадија. У Смедеревској Паланци 1911. године, основан Паланачки спортски клуб, који 1924. године мење име у СК Јасеника, на територији општине Аранђеловца 1925. године СК Светлост Аранђеловац, Обилић садашња Шумадија, на територији Општине Топола 1913. године ЖСК Локомотива Лапово, на територији Општине Баточина 1922. године. Бадњевац на територији општине Кнић СК Марјан Кнић 1926.године.

На територији Општине Рача у садашњој територијалној целовитости лопта се закотрљала 1928. године када је формиран спортски клуб Карађорђе Рача, 1934. Омладинац Доња Рача, 1938. Шумадинац Велико Крчмаре и Победа Сепци.

Могло би се рећи да пре Другог светског рата фудбалски спорт на територији Општине Рача, као и у већини општина у држави није био развијен. Није било регистрованих клубова нити играча нити фудбалских такмичења.

Већина фудбалских колектива своје године оснивања везивала је за прво доношење фудбалске лопте у село и одигравање промотивних утакмица и играчи су били углавном без спортске опрема каква данас је прописана.

После Другог светског рата спортским активностима је поклањана недовољна пажња. Спортским активностима углавном атлетиком, а ређе фудбалом и одбојком, млади људи су се масовније могли бавити у војсци, на радним акцијама, у школи.

Урбзанији развој фудбала на ширем плану отежале су многе бирократске баријере централистичког карактера, као што је, на пример, било регистровање клубова и играча у Београду и слично. Ипак мало по мало, каретало се напред.

Године 1947. при обласном народном одбору у Крагујевцу, основан је Обласни фискултурни одбор који је обухватио и подручја данашњих општина Раче, Аранђеловца и Тополе. Тада се почело са формирањем спортских друштава или спортских актива.

После Писма Централног комитета Комунистичке партије Југославије 1952. године долази до значјних промена у спорту у правцу дентрализације, што је олакшало рад фудбалским радницима.   
  
У организацији комитета Савеза народне омладине општине Рача 1950. године, организовано је такмичење сеоске омладине у фудбалу а учествовала су села: Сепци, Вучић, Вишевац, Сараново, Ђурђево, Сипић, а победник је била екипа Сепаца. У то време није било уређених игралишта па се играло на ливадама и стрњиштима. Такмичења се нису одржавала сваке године, већ периодично и то 1950., 1952., 1953., 1955., 1958., 1959., 1960., 1962., 1964., 1966. Од 1965. године, такмичења села у фудбалу организује СОФК-а и то углавном по КУП систему.

Почетком седамдесетих година, такмикчење села организује СИЗ физичке културе.  
  
Све израженија жеља за организованијим и редовнијим такмичењем допринела је да Извршни одбор фудбалског подручја Крагујевац 1975. године, захтева оснивање Фудбалског савеза општине Рача.

Тако је 1975. године основан Фудбалски савез општине Рача. Том приликом извршено је оснивање фудбалских клубова и регистрација играча у Крагујевцу и то: Победа Сепци, Младост Бошњане, Шумадија Сипић, Борац Борци, Победа Ђурђево, Црвена звезда Мирашевац, Напред Мало Крчмаре, Карађорђе Вучић, Младост Сараново, Ударник Трска, Патенткомерц Рача. У такмичењу за попуну новоформиране међуопштинске лиге Аранђеловац-Топола-Рача, право учешћа су изборили Младост Бошњани, Ударник Трска и Патенткомерц Рача. Ова лига организована је до завршетка такмичарске 1994/95 године, када је укинута.

Новом теротиријалном организацијом на ниову МФС Крагујевац 1995. године, укинуте су међуопштинске лиге Аранђеловац-Топола-Рача, Крагујевац-Баточина и Крагујевац-Кнић, тако да су прваци општинских лига се директно пласирали у Окружну шумадијску лигу. Због малог броја клубова, формирана је Удружена општинска лига Рача – Баточина 1995. године и организовала се за тамичарску 1995/96, 1996/97 и 1997/98 када је укинута па поново обновљена за тамичарску 2001/02 и поново за 2013/14. годину.

Године 2001.формирана је међуопштинска лига Рача-Баточина-Кнић и Аранђеловац-Топола, које и сада функциконишу.

Имајући у виду заинтересованост фудбалских заљубљеника за одржавање фудбалских клубова по селима, тако су се поједини фудбалски клубови гасили и поново оживљавали, играли у вишим степенима такмичења па испадали у ниже.

**6.2. Прелед спортских клубова општине Рача**

**ФК КАРАЂОРЂЕ Рача**

Такмичио се у Трећој зони крагујевачког подсавеза. Подсавезној лиги Крагујевца, Шумадијској лиги МФС Крагујевац, Међуопштинској лиги Аранђеловац-Топола-Рача, Међуопштинској лиги Рача-Баточина-Кнић, Шумадијско-Поморавској лиги, Окружној шумадијској лиги и Шумадијској зони. Тренутно се такмичи у Окружној шумадијској лиги.

**ФК НАПРЕДАК Мало Крчмаре**

Такмичио се у Општинској лиги Раче, Удруженој општинској лиги Рача-Баточина, Међуопштинској лиги Аранђеловац-Топола-Рача и Окружној шумадијској лиги. Тренутно се тамичи у Удруженој општинској лиги Рача - Баточина.

**ФК ОМЛАДИНАЦ Доња Рача**

Такмичио се у Подсавезној лиги Крагујевац од 1966-1969.године, Општинској лиги Раче, међуопштинској лиги Аранђеловац-Топола-Рача, Међуопштинској лиги Рача-Баточина-Кнић, Шумадијској лиги група Север и Окружној шумадијској лиги.

**ФК МЛАДОСТ Бошњане**

Такмичио се у Општинксој лиги Раче, Удруженој општинској лиги Рача-Баточина, Међуопштинској лиги Аранђеловац-Топола-Рача и Међуопштинској лиги Рача-Баточина-Кнић, Шумадијској лиги група Север. Тренутно се такмичи у удруженој општинској лиги Баточина-Рача.  
  
**ФК КАРАЂОРЂЕ Вучић**

Такмичио се у Општинској лиги Раче, Удруженој општинској лиги Рача-Баточина, Међуопштинској лиги Аранђеловац-Топола-Рача, Међуопштинској лиги Рача-Баточина-Кнић и Окружној шумадијској лиги. Тренутно се такмичи у Међуопштинској лиги Рача-Баточина-Кнић.  
  
**ФК ПОБЕДА Сепци**

Такмичила се у Општинској лиги Раче, Удруженој општинској лиги Рача-Баточина, Међуопштинској лиги Аранђеловац-Топола-Рача, Међуопштинској лиги Рача-Баточина-Кнић, Шумадијској лиги група Север. Тренутно се такмичи у Међуопштинској лиги Рача-Баточина-Кнић.  
  
**ФК ШУМАДИНАЦ Велико Крчмаре**

Такмичио се у Општинској лиги Раче, Међуопштинској лиги Аранђеловац-Топола-Рача, Шумадијској лиги група Север и Окружној шумадијској лиги. Тренутно се такмичи у Првој градској лиги ФС града Крагујевца.

**ФК КАРАЂОРЂЕ 2013. Вишевац**

Такмичио се у Општинској лиги Раче, удруженој општинској лиги Рача-Баточина и Међуопштинској лиги Аранђеловац-Топола-Рача. Тренутно се такмичи у Удруженој општинској лиги Рача-Баточина.

**ФК МЛАДОСТ МГ Сараново**

Такмичила се у Општинској лиги Раче, Удруженој општинској лиги Рача-Баточина, Међуопштинској лиги Аранђеловац-Топола-Рача, Међуопштинској лиги Рача-Баточина-Кнић, Окружној шумадијској лиги и Шумадијској зони. Тренутно се тамичи у Међуопштинској лиги Рача-Баточина-Кнић.  
  
**ФК ЦРВЕНА ЗВЕЗДА Мирашевац**

Такмичила се у Општинској лиги Раче, Удруженој општинској лиги Рача-Баточина и Међуопштинској лиги Рача-Баточина-Кнић. Тренутно се тамичи у Међуопштинској лиги Рача-Баточина-Кнић

**ФК БОРАЦ Борци**

Такмичио се у Општинској лиги Раче и Међуопштинској лиги Рача-Баточина-Кнић. Тренутно се не такмичи.

**ФК ШУМАДИЈА Сипић**

Такмичио се у Општинској лиги Раче, удруженој општинској лиги Рача-Баточина и Међуопштинској лиги Рача-Баточина-Кнић. Тренутно се такмичи у Удруженој општинској лиги Рача-Баточина.  
  
**ФК ФЕНИКС Рача**

Такмичи се у Општинској лиги Раче.

**6.2.1. Клубови који се тренутно не такмиче**

**ФК ПОПОВИЋ Поповић**

Такмикчио се у Општинској лиги Раче, Удруженој општинској лиги Рагача-Баточина, Међуопштинској лиги Рача-Баточина-Кнић и Окружној шумадијској лиги. Тренутно се не такмичи.  
  
**СК ЗАДРУГАР Рача**

Такмичио се у Подсавезној лиги Крагујевац три године од 1965-1968. и угасио се.  
  
**СК ПАТЕНТКОМЕРЦ Рача**

Такмичио се у општинској лиги Раче и Међуопштинској лиги Аранђеловац-Топола-Рача две године и угасио се.

**ФК УДАРНИК Трска**

Такмичио се у Општинској лиги Раче. Удружној општинској лиги Рача-Баточина и Међуопштинској лиги Аранђеловац-Топола-Рача, Шумадијској лиги група Север. Тренутно није активан.  
  
**ФК 25 МАЈ Рача**

Такмичио се у Општинској лиги Раче и Међуопштинској лиги Аранђеловац-Топола-Рача. После неколико година такмичења се угасио.

**ФК ПОБЕДА Ђуђрево**

Такмичила се у Општинској лиги Раче, удруженој општинској лиги Рача-Баточина, Међуопштинској лиги Аранђеловац-Топола-Рача и Међуопштинској лиги Рача-Баточина-Кнић. Тренутно се не такмичи.

**ФК БОРАЦ Борци**

Такмичио се у Општинској лиги Раче и међуопштинској лиги Рача-Баточина-Кнић. Тренутно се не такмичи.

**ФК РАДНИЧКИ Војиновац**

Такмичио се у Општинској лиги Раче и Међуопштинској лиги Рача-Баточина-Кнић. Тренутно се не такмичи.

**ФК БУДУЋНОСТ Доње Јарушице**

Такмичила се у Општинској лиги Раче, удруженој општинској лиги Рача-Баточина. Међуопштинској лиги Рача-Баточина-Кнић. Тренутно се не такмичи.

**ФК СИПИЋ 2002 Сипић**

Такмичио се у Општинској лиги Раче једну годину. Тренутно се не такмичи.

**ФК КРЧМАРАЦ 07 В.Крчмаре**

Такмичио се у Општинској лиги Раче једну полусезону. Тренутно се не такмичи.  
  
**ФК САРАНОВО Сараново**

Такмичио се у Општинској лиги Раче две године. Тренутно се не такмичи.

**РАЗВОЈ КОШАРКЕ У РАЧИ**

Кошаркашки клуб „Зекас '75“ настао је 1975. године у Рачи. Кошаркашка историја овог места почиње почетком седамдесетих година прошлог века, када је група ентузијаста решила да оснује кошаркашки клуб. С обзиром на тадашње прописе, клуб је моралa да оснује нека спортска или друштвена организација, а пошто су то у Фудбалском клубу, који је тада представљао (непостојеће) Спортско друштво, одбили, група кошаркашких заљубљеника није одустајала, већ је основала Завичајни клуб студената, који је 1975. године коначно оформио кошаркашки клуб „Зекас '75“, из чијег је назива и извучена скраћеница „Зекас `75“, који и данас постоји, а наравно Клуб студената је непосредно после тога угашен.



Грб КК „Зекас“

Клуб је у почетку, што је и нормално, бележио лоше резултате, да би од средине осамдесетих година прошлог века, уз крагујевачки „Раднички“ постао синоним за кошарку у овом делу Шумадије. За тако нешто најзаслужније су генерације играча рођених од 1967. до 1970. У такмичењу „Основци кошаркаши“, које се одржавало сваке године генерација 1968. годишта је освојила треће место у Србији, што је велики успех, с обзиром на то који су све велики градови завршили такмичење иза Раче. У јуниорској конкуренцији прво је 1986. у Крагујевцу освојено седмо место, а годину дана касније, у Чачку, „Зекас“ је такмичење завршио као пети. У сениорској конкуренцији „Зекас“ је, опет, захваљујући тим генерацијама, али и неколицини старијих играча полако прелазио из ранга у ранг. Највише се задржао у Првој српској лиги. После тога, „Зекас“ је једну сезону, као „Раднички-Зекас“ одиграо у Првој „Б“савезној лиги. Свилајначки „Раднички“ је обезбедио спортску халу и паре, а „Зекас“ ранг и играче. Од те године (1994.) због свеукупне ситуације, како у самом месту, тако и у земљи, „Зекас“ до 1997. има празан ход, када уписује нове дечаке који ће касније вратити „Зекас“ у Другу српску лигу, и освојити прво место у Регионалној јуниорској лиги. У својој историји КК" Зекас " је одиграо и неколико међународних утакмица у сениорској и јуниорској категорији као што су утакмице са ЦСКА Москва, "Олимпија" Љубљана, "Динамо" из Букурешта. Млађе категорије већ традиционално учествују на највећем позивном међународном турниру за млађе категорије у Европи који се одржава у време Ускршњих празника у граду Бечу.

**Кошаркашки клуб «Зекас» (мушко/женски)**

У сезони 2014/2015, сениорска екипа клуба се такмичила у Другој регионалној лиги и као победник лиге остварила пласман у Прву Српску регионалну лигу, где се сада такмичи у групи " Запад". Поред тога млађе селекције клуба ( млађи пионири и кадети) се такмиче у Регионалним лигама.

**Школа кошарке «Лавови» (мушко/женски)** Селекција млађих категорија у тренажном процесу. Напомена: Клуб није регистрован.

**Шаховски клуб «Стеван Мајсторовић»** Напомена: Клуб није регистрован.

**Кик бокс клуб тренутно** функционише као рекреативни клуб.

**6.3. Спортско рекреативне манифестације**

*Преглед спортско рекреативних манифестација*

|  |  |  |
| --- | --- | --- |
| **Назив манифестације** | **Место одржавања** | **Време**  **одржавања** |
| Меморијални турнир у кошарци | Рача | Август |
| Ноћни турнир – мали фудбал | Мирашевац | Август |
| Ноћни турнир – мали фудбал | Мало Крчмаре | Јул/ Август |
| Ноћни турнир – мали фудбал | Сепци | Август |
| Меморијални турнир у тенису | Рача | Август /Септембар |
| Једнодневни турнир у великом фудбалу за Благу Марију | Доња Рача | Јул |
| Турнир у великом фудбалу за дан оснивања клуба | Сепци | Јул |

**6.4. Спортска инфраструктура**

|  |  |  |  |
| --- | --- | --- | --- |
| **Назив** | **Повшина (m2)** | **Намена** | **Место** |
| Школско спорска хала | 2000 | За ђаке, редовна такмичења и рекреацију.  Напомена: Паркет у јако лошем стању, кров прокишњава, свлачионице у непотпуној функцији (не раде тушеви), семафор није у потпуној функцији, у хали не постоје трибине, неадекватно грејање, приметан велики степен нехигијене.Термини за коришћење хале се наплаћују. | Рача |
| Школска хала | 450 | За ђаке средње школе и рекреацију.  Напомена: Поједини прозори на сали разбијени, неадекватно грејање, свлачионице лоше опремљене без туш кабина, приметан велики степен нехигијене Термини за коришћење сале се наплаћују. | Рача |
| Отворени олимпијски базен | 4000 | Рекреација  Напомена: корито базена и систем филтрирања воде у солидном стању, као и плато око базена, пратећа зграда у јако лошем стању, неопходно реновирање у што краћем року. Улаз на базен се наплаћује. | Рача |
| Фудбалски терен | 6000 | Редовно такмичење и рекреација.  Напомена: Терен у добром стању, нема трибина, пратећи објекат у лошем стању, искључена струја због дуга. | Рача |
| Терен за рукомет и мали фудбал ОШ Карађорђе | 700 | За ђаке, редовна такмичења и рекреацију.  Напомена: Терен у јако лошем стању, не одржава се редовно, бетонска површина испуцала и из пукотина расте трава, заштитна ограда око терена оборена, нема трибина. Терен је осветљен. | Рача |
| Терен за одбојку ОШ Карађорђе | 350 | За ђаке и рекреацију  Напомена: није у функцији, нису постављени стубови који држе мрежу, бетонска површина испуцала из које расте трава. | Рача |
| Терени за тенис на шљаци ОШ Карађорђе | 1000 | За рекреацију.  Напомена: Терени у солидном стању, редовно одржавани, нема трибина. Терени су осветљени. Коришћење терена се наплаћује. | Рача |
| Терени за кошарку ОШ Карађорђе | 450 | За ђаке и рекреацију.  Напомена: Терен у јако лошем стању, бетонска површина испуцала из које расте трава, искривљене конструкције, поломљене табле. | Рача |
| Терен за тенис на вештачкој трави Средње школе Ђура Јакшић | 400 | За рекреацију.  Напомена: Терен у јако лошем стању, пропала подлога испод тепиха вештачке траве. Терен има трибине и осветљен је. | Рача |
| Терен за кошарку Средње школе Ђура Јакшић | 700 | За ђаке, такмичења и рекреацију.  Напомена: Терен је у доста добром стању Има трибине и осветљен је. Не одржава се адекватно простор око терена. | Рача |
| Фудбалски терен | 6000 | Редовно такмичење и рекреација.  Напомена: Терен у одличном стању са пратећим објектом и има трибине. | Сараново |
| Фудбалски терен | 5000 | Редовно такмичење и рекреација.  Напомена: Терен у одличном стању са пратећим објектом. | Сепци |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Ђурђево |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Борци |
| Фудбалски терен | 5000 | Редовно такмичење и рекреација.  Напомена: Терен у одличном стању са пратећим објектом. | Поповић |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Вишевац |
| Фудбалски терен | 5000 | Редовно такмичење и рекреација.  Напомена: Терен у добром стању, нема пратећи објекат. | Бошњане |
| Фудбалски терен | 5000 | Редовно такмичење и рекреација.  Напомена: Терен у добром стању, нема пратећи објекат. | Доња Рача |
| Фудбалски терен | 5000 | Редовно такмичење и рекреација.  Напомена: Терен у добром стању, нема пратећи објекат. | Вучић |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Мирашевац |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат | Трска |
| Фудбалски терен | 5000 | Редовно такмичење и рекреација.  Напомена: Терен у добром стању, нема пратећи објекат. | Сипић |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Мало Крчмаре |
| Фудбалски терен | 5000 | Редовно такмичење и рекреација.  Напомена: Терен у солидном стању, нема пратећи објекат. | Велико Крчмаре |
| Фудбалски терен | 5000 | Редовно такмичење и рекреација.  Напомена: Терен у лошем стању, нема пратећи објекат. | Војиновац |
| Терен за мали фудбал | 700 | За ђаке и рекреацију.  Напомена: Терен у лошем стању, нема трибине, осветљен је. | Доња Рача |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, није осветљен. | Вучић |
| Терен за мали фудбал | 900 | За ђаке и рекреацију.  Напомена: Терен у добром стању, има трибине, осветљен је. | Трска |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, осветљен је. | Сипић |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, није осветљен. | Мало Крчмаре |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, осветљен је. | Бошњане |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, осветљен је. | Ђурђево |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, осветљен је. | Сараново |
| Терен за мали фудбал | 700 | За ђаке и рекреацију.  Напомена: Терен у добром стању, нема трибине, осветљен је. | Сепци |
| Терен за мали фудбал | 900 | За ђаке и рекреацију.  Напомена: Терен у добром стању, има трибине, осветљен је. | Мирашевац |

**7. SWOT анализа**

Други корак у аналитичком делу процеса израде Програма развоја спорта општине Рача 2015 – 2018. јесте SWOT анализа које се реализовала кроз радионичарски рад са члановима радних тимова.

SWOT анализа (интерна и екстерна самопроцена локалне заједнице) је методолошки алат који је коришћен у циљу одређивања конкурентске позиције локалне заједнице. Представљао је основни инпут за дефинисање стратешких циљева и то, пре свега, део анализе који се односи на слабости. Наиме, евидентиране слабости служе као основа за квалитетно планирање развоја, тако што ће дефинисани, стратешки циљеви, указивати на потребу и начин елиминисања тих слабости. Практичност и веома широку применљивост ове анализе обезбеђује јој њена једноставност представљена матрицом 2 x 2 у којој се налазе и четири саставна елемента СВОТ анализе: снаге, слабости, шансе и претње. Снаге и слабости су интерни елементи, на које једна локална заједница може да утиче, док шансе и претње представљају екстерне елементе, односно факторе из спољашности на које не може да утиче. Снаге су фактори који дају једном подручју предност. Слабости су, са друге стране, фактори који представљају препреке развоју локалне заједнице. Шансе су екстерне прилике које треба искористити, док претње означавају негативан екстерни фактор који треба неутралисати.

|  |  |  |  |
| --- | --- | --- | --- |
|  | **ПОЗИТИВНИ ФАКТОРИ** |  | **НЕГАТИВНИ ФАКТОРИ** |
| **ИНТЕРНИ ФАКТОРИ** | **СНАГЕ** |  | **СЛАБОСТИ** |
|  |  |  |  |
| **ЕКСТЕРНИ ФАКТОРИ** | **ШАНСЕ** |  | **ПРЕТЊЕ** |

|  |  |
| --- | --- |
| **Снаге** | **Слабости** |
| * Традиција спорта у општини Рача * Близина градова Крагујевца и Јагодине и могућност сарадње са другим клубовима * Воља младих да се баве спортом;велики број младих који се баве спортом * Заинтересованост локалне заједнице за праћење спортских дешавања * Тренери са стручном спремом * Активности канцеларије за младе у промоцији спорта * Активне спортске секције у основној школи * Средња школа носилац спортских наставних и ваннаставних активности * Постојање спортских терена за школске наставне активности * Активни менаџмент спортских организација * Постојање спортских терена на територији општине, који су доступни широј локалној заједници * Стратегија одрживог развоја општине дефинише приоритете развоја спорта | * Недовољно адекватних кадрова у сектору спорта * Спортска инфраструктура у лошем стању; потребно је реконструисати спортске терене у месним заједницама * Недовољно едукованих лица у спортским клубовима за прирпему пројеката и програма за аплицирање код донатора * Неплански развој спорта и спортских организација * Непостојање спортова за особе са инвалидитетом * Недовољно рекреативних активности * Недовољна сарадња између спортских радника * Одлазак младих становника из Раче * Недовољна буџетска средства за финансирање учешћа спортских клубова на такмичењима |

|  |  |
| --- | --- |
| **Шансе** | **Претње** |
| * Не треба велики износ средстава за покретање спортских активности * Фондови за развој спорта на националном нивоу * Близина великих спортских центара * Умрежавање са другим спортским удружењима и организацијама из региона * Могућност развоја нових спортских дисциплина * ЕУ фондови * Сарадња са другим институцијама важним за образовање | * Недостатак финансијских средстава на националном нивоу за финансирање спорта у локалним самоуправама * Неповољна економска ситуација * Промена руководства у локалној самоуправи * Незаинтересованост за развој спорта |

**8. ВИЗИЈА РАЗВОЈА СПОРТА ОПШТИНЕ РАЧА**

Визија је ментална слика о томе како становници желе да њихова општина изгледа за 15 до 20 година. Артикулисањем изјаве о визији и њеним укључивањем у стратешки документ ствара се слика дестинације до које треба пројектовати пут. Да би једна визија била квалитетна и да на прави начин представља једну локалну заједницу, треба да има следеће карактеристике:

Визија треба да буде договорена од стране свих заинтересованих страна

* Описује шта доноси будућност, а не описује како се тамо стиже
* Фокусира се на исходе процеса спровођења Програма
* Није увек у потпуности остварива, али даје заједници јасно виђење шта се жели постићи
* Она је опис како заинтересоване стране виде своју будућност
* Проистиче из знања формираног кроз социо-економску и SWOT анализу
* Даје се за период од 15 до 20 година.

**Визија развоја спорта општине Рача**

|  |
| --- |
| Општина Рача богата спортским садржајима и спортском инфраструктуром у области школског, такмичарског и рекреативног спорта. Велики броје чланова друштваанарочито жена, особа са инвалидитетом и старих је укључен у професионални и рекреативни спорт и активно доприносе унапређењу целокупног друштвеног живота општине Рача***.*** |

**9. МИСИЈА РАЗВОЈА СПОРТА ОПШТИНЕ РАЧА**

Мисија општине Рача јесте да изгради одрживи систем развоја спорта где свако има могућност да се бави спортом и развија своју личност, унапређује своју физичку способност, одржава добро здравље и тежи постизању квалитетних спортских резултата.

Општина Рача има мисију да планира и реализује мере и активности како би се изградила и очувала спортска инфраструктура и тиме обезбедили услови да се сви чланови друштва активно укључе у спортске и рекреативне активности.

**10. ПРИОРИТЕТИ РАЗВОЈА СПОРТА ОПШТИНЕ РАЧА 2015 – 2018**

Програм развоја спорта општине Рача обухвата 5 развојних приоритета који су дефинисани у складу са Стратегијом развоја спорта Републике Србије за период 2014 - 2018.године.

**ПРИОРИТЕТ 7.1.**

|  |
| --- |
| **РАЗВОЈ СПОРТА КОД ДЕЦЕ И ОМЛАДИНЕ ОПШТИНЕ РАЧА, УКЉУЧУЈУЋИ ПРЕДШКОЛСКИ И ШКОЛСКИ СПОРТ** |

С обзиром на велики позитиван утицај који спорт и спортске активности имају на психички и физички развој човека, веома је битно да спорт буде подједнако доступан најмлађима, деци и омладини. Као превенција за здравствене проблеме, за свестрани развој детета, за његово физичко образовање, за ментални и друштвени развој неопходно је да се спортске активности промовишу, реализују и подстичу од најмлађих дана кроз предшколске, школске и ваннаставне активности. Квалитет физичког образовања и спортских активности треба да буде обезбеђен и унапређен кроз погодну школску и локалну инфраструктуру, кроз образоване и квалификоване наставнике и професоре, као и лиценциране спортске стручњаке. Позитивном медијском промоцијом треба да елиминишемо негативну страну спорта, насиље у спорту, допинг, прекомерно тренирање и све друге врсте штетног утицаја на развој спорта код деце и младих. Посебно девојчицама треба обезбедити више могућности да се баве спортом и да остану у спорту, зато је јако важно подржати оне спортове у којима се у значајној мери девојчице баве спортом. Развој предшколског и школског спорта је један од најважнијих приоритета локалне самоуправе, која предузима активности у обезбеђивању одговарајуће инфраструктуре, подржава предшколске и школске установе у реализацији одређених спортских активности, подстиче спортске догађаје који привлаче децу и омладину и преко школских установа и локалног спортског савеза подстиче учешће и унапређује везе између школа и организација у

области спорта које привлаче децу и омладину.

**ПРИОРИТЕТ 7.2.**

|  |
| --- |
| **ПОВЕЋАЊЕ ОБУХВАТА БАВЉЕЊА ГРАЂАНА ОПШТИНЕ РАЧА СПОРТОМ КРОЗ РАЗВОЈ И УНАПРЕЂЕЊЕ СПОРТСКЕ РЕКРЕАЦИЈЕ** |

Свако има право да се бави спортом. Према Закону о спорту РС свако има право да се бави спортским активностима, слободно, добровољно, безбедно и здраво између осталног. Ово истичу и други међународни документи у области спорта. Сходно томе, логично је да је један од приоритета на националном и локалном нивоу јесте повећање обухвата бављења грађана спортом кроз развој и унапређење спортске рекреације. Кроз реализовање рекреативних програма грађани остварују бројне користи, као што су превенција болести, унапређење здравственог стања, подстицање друштвене и социјалне интеграције, унапређење психофизичког стања, итд.

Циљ Програма је да кроз овај приоритет повећа обухват бављења спортом у свим сегментима становништва, а нарочито жена, старих и особа са инвалидитетом. Остварење овог циља се врши кроз активности унапређења локалне инфраструктуре и техничких услова за бављење спортом шире заједнице. Такође, кроз активности ојачавања свести о важности бављењем спортом на исправан и здрав начин, подстицањем сарадње свих заинтересованих страна како би се омасовило бављење спортом на локалном нивоу повећањем броја садржаја из области спорта.

**ПРИОРИТЕТ 7.4.**

|  |
| --- |
| **РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ** |

Безбедно, потпуно, флексибилно коришћење спортских капацитета, уштеда енергије, прилагођеност потребама посебних група – младих, старих, особа са инвалидитетом, реконструкција и завршетак постојећих објеката, као и изградња нових најзначајнији су циљеви овог приоритета за локалну самоуправу општине Рача.

У оквиру Програма развоја спорта је анализирана комплетна спортска инфраструктура на територији општине Рача. Као што се може приметити стање спортских објеката је веома добро и развијено, нарочито у градском језгру, али тежња и циљ је да се системски унапреди и занови тамо где је то потребно. Подизање капацитета спортске инфраструктуре је заједничка обавеза свих чиниоца власти, од Републике до јединица локалне самоуправе.

**ПРИОРИТЕТ 8.1.**

|  |
| --- |
| **ПОДИЗАЊЕ КАПАЦИТЕТА СПОРТА ОПШТИНЕ РАЧА** |

Један од циљева Стратегије развоја спорта у Републици Србији за период 2014. – 2018.године јесте да се систем спорта у нашој земљи састоји од способних, стручних, одрживих и координисаних спортских организација, друштава, савеза који обезбеђују квалитетне услове за бављење спортом у оквиру својих надлежности. Како би се одржао корак са савременим променама у друштву, веома је битно оспособити кадар, како на националном, тако и на локалном нивоу за припрему, писање и реализацију ЕУ пројеката како би се искористила средства претприступних фондова. Циљ је успоставити конзистентан систем управљања и финансирања система спорта на локалном нивоу, перманентна едукација, више укључивање жена у систем спорта, маргинализованих група, старих и волонтера, итд.

**ПРИОРИТЕТ 8.6**

|  |
| --- |
| **СПОРТСКИ ТУРИЗАМ И ПАРТНЕРСТВО ИЗМЕЂУ СПОРТА И ЖИВОТНЕ СРЕДИНЕ** |

Спортски туризам има три облика: такмичарски спортски туризам, зимски спортско-рекреативни туризам и летњи спортско-рекреативни туризам. За општину Рача примењиво је и веома битно развијати активни спортски туризам, јер географски положај и садашње временске и друштвене прилике дозвољавају развој пешачења, вожње бицикла, пливање и активности у природи. С тога, циљ је унапредити однос спорта и туризма, а све у циљу одрживог развоја и очувања животне средине.

Спорт и туризам су одувек повезани, а ова веза посебно долази до изражаја када се организују и дешавају велики спортски догађаји. Овај феномен је нарочито значајан на локалном нивоу, а посебно у руралним срединама. Спој спорта и туризма доприноси заједници у економском, друштвеном смислу, у смислу одрживог развоја, доприноси повезивању људи и јача капацитете једне средине. За спорт везујемо и очување животне средине. Промоцијом спорта и унапређењем људског физичког и менталног здравља, тежи се да се спортске активности прилагоде очувању околине и човекове животне средине.

**11. ОПШТИ И ПОСЕБНИ ЦИЉЕВИ**

Општи и посебни циљеви у сектору спорта општине Рача су дефинисани у складу са следећим критеријумима:

− Усклађени су са дефинисаним приоритетима

− Јаснији и конкретнији у односу на визију

− Суштински потичу из визије

− Заснивају се на приоритетним слабостима и најзначајнијим снагама из SWOT анализе

− Представљају специфичне области на које се стратегија фокусира како би достигла визију.

Код избора општих и посебних циљева водило се рачуна о следећим питањима:

- Да ли се циљеви односе на специфичности друштвено-економског окружења?

- Да ли циљеви логично проистичу из визије?

- Какав је утицај тако дефинисаног циља на решавање проблема?

- Који су рокови и индикатори постављених циљева?

У дефинисању циљева који имају највећи значај за будућност заједнице у сектору спорта, коришћен је приступ који је подразумевао разматрање ситуације описане у SWOT анализи и Визије будућности спорта општине Рача. Пошло се од негативне (приоритетне слабости) и позитивне (најзначајније снаге) стране SWOT анализе како би се дефинисали правци развоја који ће утицати не ублажавање или отклањање слабих и утицали на унапређење јаких страна општине.  
  
Општи и посебни циљеви су везани за резултате SWOT анализе и у комбинацији са кључним сегментима развојног приоритета и националним приоритетима развоја спорта, давали су одговор на питање ШТА урадити ради достизања постављеног развојног приоритета.

* Критеријуми који су коришћени за дефинисање општих и посебних циљева:
* Они морају да буду доста прецизнији и детаљнији
* Морају да буду мерљиви и да се лако прате
* Морају бити засновани на налазима SWOT анализе
* Морају бити комплементарни и не смеју бити у колизији са другим циљевима
* Они трагају за превазилажењем слабости и искоришћавањем могућности.

Друга група критеријума који се делимично поклапају са горњим, а које су дефинисани општи и посебни циљеви такође морали да задовоље, јесу они који се тичу SMART приступа који подразумева:

**S** (specific) – специфичан

**M** (measurable) – мерљив

**A** (achievable) – достижан

**R** (realistic) – реалан

**T** (timely) – увремењен

**7.1.ПРИОРИТЕТ: РАЗВОЈ СПОРТА КОД ДЕЦЕ И ОМЛАДИНЕ ОПШТИНЕ РАЧА, УКЉУЧУЈУЋИ ПРЕДШКОЛСКИ И ШКОЛСКИ СПОРТ**

7.1.1. ОПШТИ ЦИЉ: Унапредити предшколски и школски спорт и спорт у општини Рача

7.1.1.1. ПОСЕБАН ЦИЉ: Побољшати материјално-техничке и инфраструктурне услове за реализацију активности предшколског и школског спорта у општини Рача;

7.1.1.2.ПОСЕБАН ЦИЉ: Повећати број спортских секција и других ваннаставних спортских и рекреативних активности у оквиру предшколског и школског спорта;

7.1.1.3.ПОСЕБАН ЦИЉ: Повећати учешће деце, ученика и омладине на предшколским, школским спортским приредбама и школама спорта (спортским манифестацијама и спортским такмичењима);

7.1.1.4. ПОСЕБАН ЦИЉ: Побољшан стручно педагошки рад и унапређена међуинституционална сарадња у оквиру школског и предшколског спорта;

**7.2. ПРИОРИТЕТ ПОВЕЋАЊЕ ОБУХВАТА БАВЉЕЊА ГРАЂАНА ОПШТИНЕ РАЧА СПОРТОМ КРОЗ РАЗВОЈ И УНАПРЕЂЕЊЕ СПОРТСКЕ РЕКРЕАЦИЈЕ**

7.2.1. ОПШТИ ЦИЉ: Повећан обухват бављењем рекреативним спортом у свим сегментима становништва општине Рача посебно деце, младих, жена, особа са инвалидитетом и старих;

7.2.1.1. ПОСЕБАН ЦИЉ: Подстакнути и ојачати свест грађана о важности редовне физичке активности и бављења спортским рекреативним активностима;

7.2.1.2. ПОСЕБАН ЦИЉ: Побољшани материјално технички услови у циљу доступности свим грађанима да се баве спортом као рекреативном активношћу;

7.2.1.5. ПОСЕБАН ЦИЉ: Унапређена сарадња између спортске рекреације и школског спорта, спортом на селу у циљу повећања обухвата бављења спортом у свим сегментима становништва посебно деце, младих, жена, особа са инвалидитетом и старих у општини Рача.

**7.4. ПРИОРИТЕТ РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ**

7.4.1**.** ОПШТИ ЦИЉ**:** Развити и унапредити спортску инфраструктуру на територији општине Рача;

7.4.1.1. ПОСЕБАН ЦИЉ: Успоставити базу података са анализом стања постојеће спортске инфраструктуре на територији општине Рача;

7.4.1.2. ПОСЕБАН ЦИЉ: Системски планирати, реконструисати постојећу и изградити нову спортску инфраструктуру.

**8.1 ПРИОРИТЕТ: ПОДИЗАЊЕ КАПАЦИТЕТА СПОРТА У ОПШТИНИ РАЧА**

8.1.1. ОПШТИ ЦИЉ: Успостављен систем управљања и финансирања спорта у општини Рача, перманентна едукација, укључивање у систем спорта жена, маргинализованих група и волонтера;

8.1.1.1. ПОСЕБАН ЦИЉ: Повећати капацитет организација у области спорта за програмско финансирање њихове активности и делатности из јавних прихода (планирање, реализација, контрола);

8.1.1.3. ПОСЕБАН ЦИЉ: Повећани капацитети организација у области спорта са територије општине Рача за аплицирање ка фондовима Европске уније и другим приступним фондовима.

**8.6. ПРИОРИТЕТ: СПОРТСКИ ТУРИЗАМ И ПАРТНЕРСТВО ИЗМЕЂУ СПОРТА И ЖИВОТНЕ СРЕДИНЕ**

8.6.1.ОПШТИ ЦИЉ**:** Унапредити однос између спорта, туризма и животне средине;

8.6.1.1. ПОСЕБАН ЦИЉ: Подстакнуте и ојачане везе спорта, туризма и животне средине.

**12. СПРОВОЂЕЊЕ, ПРАЋЕЊЕ, ВРЕДНОВАЊЕ И ИЗВЕШТАВАЊЕ**

**12.1. Спровођење**

Примена Програма развоја спорта у општини Рача је дефинисана како Националним акционим планом, који је саставни део Стратегије тако је дефинисана и Акционим планом имплементације програма развоја спорта општине Рача. Тим плановима јасно су дефинисани општи и посебни циљеви, мере и активности за њихову реализацију, носиоци задужени за њихову реализацију, временски оквири и извори финансирања.

**12.2. Праћење**

Министарство омладине и спорта је, ради успостављања јединственог и формалног система извештавања, утврдило процедуре извештавања и формате тих извештаја у складу са добром праксом Европске уније, у сарадњи са Покрајинским секретаријатом за спорт и омладину, кровним организацијама: Олимпијским комитетом Србије, Спортским савезом Србије, Паролимпијским комитетом Србије, Специјалном олимпијадом и индиректним буџетским корисницима: Заводом за спорт и медицину спорта Републике Србије и Антидопинг агенцијом Републике Србије.

Општина Рача ће поштовати дефинисане процедуре извештавања и формате извештаја Министарства омладине и спорта, а у складу са Акционим планом Програма развоја спорта општине Рача 2016 - 2018. године.

**12.3. Вредновање**

Вредновањем/оцењивањем примене Програма се утврђује напредак у спровођењу овог документа и предлажу корективне мере и измене током спровођења. Оцењивање се спроводи редовно, једном годишње, коришћењем различитих извора података, укључујући годишњи извештај о раду као основни извор података, а на основу дефинисаних показатеља.

**12.4. Извештавање**

Јединице локалне самоуправе су дужне да извештавају Министарство омладине и спорта о спровођењу Програма и Акционог најмање једном годишње. Како би процес извештавања био делотворнији, општина Рача ће одредити особу која ће у оквиру локалне самоуправе бити одговорна за редовну комуникацију с надлежним Министарством по овом питању.

**13. АКЦИОНИ ПЛАН**

Акциони план Програма развоја спорта општине Рача 2015 – 2018. године је саставни део овог документа.

**14. ЗАКЉУЧАК**

Програм развоја спорта општине Рача 2015. – 2018. године садржи комплетну анализу спорта на територији општине Рача, наглашава снаге и потенцијале у области спорта и дотиче слабости и проблеме у појединим сегментима на којима треба да се ради. Програм дефинише 5 приоритетних области развоја спорта које употпуњују систем спорта на територији општине Рача. Свака приоритетна област дефинише опште и посебне циљеве који ће помоћи да се област спорта планира и стратешки реализује и да Визија и Мисија изречене у овом документу постану стварност.

Процењује се да за реализацију стратешких циљева у наредном периоду финансијска средства ће бити планирана у оквиру лимита одређених фискалном стратегијом, јер ће се активности реализовати у оквиру постојећих материјалних, финансијских и људских ресурса, како на републичком, тако и на локалном нивоу.

Према могућностима, одређене активности и задаци ће се финансирати из средстава донација, ЕУ фондова и кроз јавно-приватно партнерство.